Det nordjyske erhverv bliver særligt hårdt ramt, når restriktioner bliver pålagt kommunerne. Erhverv Norddanmark vil have søsat flere tiltag, der skal hjælpe nordjyske virksomheder.

Det er ikke nok til at løfte det nordjyske erhvervsliv, at der nu bliver lempet på bevægelsesrestriktionerne internt mellem i de syv nordjyske kommuner. - Det er langt fra nok, hvis det nordjyske erhvervsliv skal tilbage på sporet, siger Kurt Bennetsen, direktør i Erhverv Norddanmark. Sådan lyder reaktionen i dag fra organisationen, efter regeringen i aftes meldte ud, at det fra mandag igen bliver muligt at for eksempel ansatte, som bor i en af de syv kommuner og arbejder i en af de andre, igen kan bevæge sig mellem kommunerne. - Det største problem i Nordjylland er, at virksomhederne ikke kan få deres folk ud arbejde på arbejdspladserne, siger Kurt Bennetsen. Hvis det nordjyske erhvervsliv for alvor skal hjælpes, kræver det flere konkrete tiltag, lyder det. - For det første skal de nedlukkede virksomheder kompenseres. Og for det andet skal vi have et arbejdspas, så man kan bevæge sig på tværs af kommunegrænserne, siger Kurt Bennetsen, direktør i Erhverv Norddanmark.